Na osnovu člana 38. stav 1. Zakona o slobodnom pristupu informacijama od javnog značaja („Službeni glasnik RS“, broj 120/2004, 54/2007, 104/2009, 36/2010 i 105/2021), rukovodilac Osnovne škole „Avdo Međedović“, Novi Pazar, donosi

**O D L U K U**

Imenuje se **Amela Spahić,** sekretar škole za lice koje će postupati po zahtevu za slobodan pristup informacijama od javnog značaja.

Odluka stupa na snagu danom donošenja.

***O b r a z l o ž e nj e:***

Odredbom člana 38. stav 1. Zakona o slobodnom pristupu informacijama od javnog značaja, rukovodilac može da odredi jednog ili više zaposlenih (u daljem tekstu: ovlašćeno lice) za postupanje po zahtevu za slobodan pristup informacijama od javnog značaja.

Ovlašćeno lice :

1. Obaveštava tražioca o posedovanju informacija i obezbeđuje uvid u dokument koji sadrži traženu informaciju, odnosno dostavlja informaciju na odgovarajući način, odbija zahtev rešenjem, pruža tražiocima neophodnu pomoć za ostvarivanje njihovih prava utvrđenih zakonom;
2. Preduzima mere za unapređenje prakse postupanja sa nosačima informacija, prakse održavanja nosača informacija, kao i prakse njihovog čuvanja i obezbeđenja;
3. Preduzima mere potrebne za upoznavanje zaposlenih sa njihovim obavezama u vezi sa pravima na pristup informacijama od javnog značaja, radi delotvorne primene zakona.

Svi zaposleni u školi dužni su da ovlašćenom licu pruže svu neophodnu pomoć i dostave potpune i tačne informacije neophodne za postupanje po zahtevu.

Ako ovlašćeno lice nije određeno, za postupanje po zahtevu i preduzimanje mera nadležan je rukovodilac škole.

Na osnovu navedenog doneta je odluka kao u dispozitivu.

Rukovodilac,

Dostaviti:

* Ovlašćenom licu Safet Smailović
* Arhivi